Návrh zmluvy

**KÚPNA ZMLUVA**

uzatváraná podľa § 409 a nasl. Obchodného zákonníka a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**I.**

**Zmluvné strany**

**1.1 Predávajúci:**

Sídlo:

Právna forma:

Zapísaný v:

Zastúpený:

IČO:

DIČ:

IČ DPH:

Bankové spojenie:

Číslo účtu:

(ďalej len „**Predávajúci**")

**1.2 Kupujúci:**

Sídlo:

Štatutárny orgán:

IČO:

DIČ:

IČ DPH:

Bankové spojenie:

IBAN:

**RT-servis, s.r.o.**

Konečná 8, 071 01 Michalovce

Ing. Roman Tkáč

50131796

2120200610

SK2120200610

(ďalej len „**Kupujúci**")

**II.**

**Úvodné ustanovenia**

1. Predávajúci je úspešným uchádzačom verejného obstarávania „Lesný kolesový traktor“.
2. Podkladom na uzatvorenie tejto kúpnej zmluvy je výsledok verejného obstarávania.

**III.**

**Predmet zmluvy**

1. Predmetom tejto zmluvy je predaj a kúpa nového, nepoužívaného (nerepasovaného) lesného kolesového traktora s príslušenstvom vrátane prípadného preclenia predmetu kúpy, vrátane manuálov, technickej dokumentácie, doručenia na miesto dodania, uvedenia do prevádzky, inštruktáže obsluhy a záručného servisu. (ďalej len „predmet zmluvy“).
2. Tovar, ktorý je predmetom zmluvy, je špecifikovaný v prílohe č. 2 tejto Kúpnej zmluvy
3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Kupujúceho vlastnícke právo.
4. Predmet zmluvy bude odovzdaný jeho úplným dodaním, inštruktáže, odskúšaním a prebratím Kupujúcim.
5. Predmet zmluvy je splnený zo strany Predávajúceho protokolárnym prebratím úplného predmetu zmluvy Kupujúcim.
6. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu.
7. Predmet zmluvy je splnený zo strany Kupujúceho úplným zaplatením kúpnej ceny.

**IV.**

**Dodacie podmienky**

1. Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, platnými záväznými predpismi, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať Kupujúcemu aj všetky doklady, ktoré sa na predmet zmluvy vzťahujú (ako napr. manuály, inštalačné média, pravidlá bezpečného používania, certifikát o zhode a pôvode výrobku).
2. Predávajúci sa zaväzuje dodať a uviesť do prevádzky celý predmet zmluvy Kupujúcemu najneskôr do 8 mesiacov od nadobudnutia účinnosti zmluvy.
3. Miestom dodania predmetu zmluvy je Konečná 8, 071 01 Michalovce, pokiaľ sa zmluvné strany nedohodnú inak.
4. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste a obojstranne potvrdeným preberacím protokolom.
5. Kupujúci je povinný bez zbytočného odkladu upozorniť Predávajúceho na zjavné porušenie balenia (obalov) pri preprave a na vady zrejmé už pri doručení tovaru, spísať o tom zápis a odovzdať ho Predávajúcemu.
6. Deň protokolárneho preberania predmetu zmluvy písomne alebo elektronicky oznámi Predávajúci Kupujúcemu najneskôr 3 pracovné dni vopred. Kupujúci sa zaväzuje preberať predmet zmluvy v oznámenom termíne.
7. Po prebratí predmetu zmluvy Predávajúci vyhotoví preberací protokol. Kupujúci po prebratí predmetu zmluvy preberací protokol písomne potvrdí.
8. Po protokolárnom prebratí predmetu zmluvy Kupujúci môže riadne predmet zmluvy užívať a Predávajúci sa mu zaväzuje toto užívanie dňom protokolárneho prebratia umožniť.

**V.**

**Kúpna cena**

1. Kúpna cena za predmet zmluvy je stanovená v súlade so zákonom č. 18/1996 Z. z. o cenách v znení neskorších predpisov dohodou ako cena pevná vo výške:

Celková cena bez DPH .......................eur

DPH .......................eur

Celková cena s DPH .......................eur

Detailná cenová kalkulácia predmetu zmluvy je uvedená v Prílohe č.1.

1. Všetky náklady spojené s dodaním tovaru, ako prípadné preclenie predmetu zmluvy, doprava, poistenie dopravy, uvedenie do prevádzky, zaškolenie obsluhy a pod. sú zahrnuté v cene uvedenej v predchádzajúcom bode tejto zmluvy.

**VI.**

**Platobné podmienky**

1. Kupujúci sa zaväzuje zaplatiť predávajúcemu dohodnutú kúpnu cenu v zmysle čl. V. tejto zmluvy v eurách na základe doručenej faktúry po úplnom dodaní predmetu zmluvy.
2. Splatnosť faktúry je 30 dní odo dňa preukázateľného doručenia faktúry do sídla kupujúceho, pokiaľ sa zmluvné strany nedohodnú inak.
3. Úhrada faktúry bude realizovaná Kupujúcim aj z príspevku zo štrukturálnych fondov EÚ, v súlade s predpismi finančného riadenia.
4. Faktúra musí obsahovať všetky náležitosti, v súlade so zákonom o účtovníctve ako aj stanovené v § 71 ods. 2 zákona č. 222/2004 Zb. o dani z pridanej hodnoty v znení, (vrátane označenia čísla zmluvy podľa evidencie kupujúceho). Faktúra musí obsahovať aj Identifikátor žiadosti o NFP a názov projektu. Ak predávajúci neuvedie vo faktúre ktorýkoľvek požadovaný údaj je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do sídla kupujúceho.
5. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

**VII.**

**Záručná doba, servis a zodpovednosť za chyby**

1. Predávajúci je počas záručnej doby povinný poskytovať servisné služby k predmetu zmluvy a to technické prehliadky, údržbu a opravy.
2. Predávajúci sa zaväzuje v prípade poruchy jednotlivých častí predmetu zmluvy zabezpečiť ich opravu maximálne do 3 pracovných dní odo dňa oznámenia poruchy. Telefónne číslo na nahlasovanie porúch je: .........................*.*
3. Predávajúci zodpovedá za vady predmetu zmluvy po dobu min. 24 mesiacov od protokolárneho prebratia celého predmetu zmluvy Kupujúcim.
4. Záručná doba neplynie po dobu, po ktorú Kupujúci nemôže užívať predmet zmluvy pre jeho vady, za ktoré zodpovedá Predávajúci.
5. V prípade vady predmetu zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
6. Kupujúci za zaväzuje, že nároky z vád predmetu plnenia uplatní bez zbytočného odkladu po ich zistení písomnou formou oprávnenému zástupcovi Predávajúceho.
7. Kupujúci je oprávnený v prípade vadného plnenia požadovať:
	1. odstránenie vád opravou predmetu zmluvy, ak sú opraviteľné,
	2. dodanie chýbajúceho množstva alebo časti, alebo
	3. výmenu vadného predmetu zmluvy (resp. jeho časti) za predmet zmluvy (resp. jeho časti) bez vád.
8. Právo voľby uplatneného nároku podľa bodu 8 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
9. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

**VIII.**

**Ostatné dojednania**

1. Predávajúci prehlasuje, že tovar nie je zaťažený právami tretích osôb.
2. Predávajúci je povinný:
3. dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
4. pred odovzdaním predmetu zmluvy zabezpečiť vykonanie predpredajného servisu, zabezpečiť inštruktáž obsluhy a predviesť funkčnosť,
5. strpieť výkon kontroly /auditu/ overovania súvisiaceho s dodávaným tovarom, prácami, službami a to kedykoľvek počas platnosti a účinnosti predmetnej Zmluvy o poskytnutí NFP vykonávaný v súlade s príslušnými právnymi predpismi SR a EU oprávnenými osobami, ktorými sú:
* Príslušné ministerstvo zastúpené svojou agentúrou,
* Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými v písm. i) až iv) v súlade s príslušnými právnymi predpismi SR a ES,

a poskytnúť im všetku potrebnú súčinnosť.

1. Predávajúci sa zaväzuje pri dodaní tovaru dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy.
2. Nebezpečenstvo škody na tovare prechádza na Kupujúceho úplným protokolárnym dodaním a prevzatím predmetu zmluvy.
3. Kupujúci je povinný:
	1. prebrať bezchybný predmet zmluvy v deň určený Predávajúcim v oznámení ,
	2. riadne a včas zaplatiť kúpnu cenu.
4. Predávajúci vyhlasuje, že sú mu známe všetky podmienky plnenia predmetu zmluvy, rovnako ako situácia a prístup na miesto dodania predmetu zmluvy a tiež všetky skutočnosti, ktoré sú rozhodujúce pre dodanie predmetu zmluvy. Dodatočné požiadavky Predávajúceho, ktoré vyplývajú z týchto dôvodov, nebudú uznané.
5. Predávajúci sa zaväzuje predložiť elektronickú verziu podrobného rozpočtu (vo formáte MS Excel) ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.

**IX.**

**Sankcie**

1. Pre prípad nedodržania podmienok tejto zmluvy dohodli zmluvné strany nasledovné možné sankcie:
	1. za omeškanie Predávajúceho s dodaním predmetu zmluvy podľa čl. IV. tejto zmluvy zmluvná pokuta vo výške 0,05% z hodnoty celého predmetu zmluvy za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie tovaru, alebo iných dokladov, ktoré je predávajúci povinný predložiť kupujúcemu podľa tejto zmluvy. Zaplatením zmluvnej pokuty nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta,
	2. za omeškanie Kupujúceho so zaplatením kúpnej ceny je predávajúci oprávnený uplatniť si úrok z omeškania vo výške 0,05% z nezaplatenej ceny za každý deň omeškania.
2. Nárok na zmluvné sankcie a úrok z omeškania nevzniká vtedy, ak sa preukáže že:
	* 1. omeškanie je spôsobené účinkom vyššej moci, alebo
		2. omeškanie je spôsobené druhou zmluvnou stranou.
3. V prípade, že predmet zmluvy nemôže byť Predávajúcim expedovaný v dohodnutom termíne z dôvodov zavinených Kupujúcim, je Predávajúci oprávnený vyžadovať náhradu preukázanej škody podľa Obchodného zákonníka počínajúc piatym týždňom oneskorenia.
4. Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany. Kupujúci je oprávnený započítať si svoju pohľadávku na náhradu škody alebo na zmluvnú pokutu voči predávajúcemu proti pohľadávke predávajúceho na zaplatenie kúpnej ceny.

**X.**

**Doba trvania a zánik zmluvy**

1. Zmluvné strany sa dohodli, že zmluvu je možné ukončiť:
	1. na základe vzájomnej dohody zmluvných strán,
	2. okamžitým odstúpením od zmluvy v prípade podstatného porušenia zmluvy.

Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

1. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu zmluvnej strany uvedenú v záhlaví tejto zmluvy alebo písomne oznámenú príslušnou zmluvnou stranou druhej zmluvnej strane.
2. Za podstatné porušenie zmluvy sa považuje:
	1. preukázané porušenie právnych predpisov SR a ES pri plnení predmetu zmluvy súvisiacich s činnosťou Zmluvných strán;
	2. neplnenie zmluvy z dôvodov na strane Predávajúceho, pričom toto neplnenie zmluvy nie je z dôvodov na strane Kupujúceho;
	3. vyhlásenie konkurzu alebo reštrukturalizácie na majetok Predávajúceho alebo Kupujúceho, resp. zastavenie konkurzného konania pre nedostatok majetku, alebo vstup Predávajúceho do likvidácie;
	4. opakované dodanie predmetu zmluvy alebo jeho časti s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) alebo s právnymi vadami,
	5. omeškanie Predávajúceho s dodaním predmetu zmluvy oproti dohodnutému termínu dodania o viac ako 15 kalendárnych dní bez uvedenia dôvodu, ktorý by omeškanie ospravedlňoval (vyššia moc),
	6. ak kúpna cena bude fakturovaná v rozpore s podmienkami dohodnutými v tejto zmluve,
	7. Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,
	8. Kupujúci je v omeškaní so zaplatením faktúry viac ako 60 kalendárnych dní.
	9. Nesplnenie záväzku predávajúceho odstrániť reklamovanú vadu predmetu zmluvy po dobu dlhšiu ako 15 kalendárnych dní po určenom termíne jej odstránenia.
3. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
4. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

**XI.**

**Ochrana a zabezpečenie dôverných informácií**

1. V súvislosti s dôvernými informáciami sprístupnenými druhej zmluvnej strane je každá zmluvná strana povinná počas platnosti tejto zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej strany a ani ich využívať iným spôsobom, ako na naplnenie účelu tejto zmluvy.

**XII.**

**Spoločné a záverečné ustanovenia**

1. Neoddeliteľnými prílohami tejto zmluvy sú:
	1. príloha č. 1 – Cenová kalkulácia predmetu zmluvy
	2. Príloha č. 2 – Technická špecifikácia predmetu zmluvy
	3. príloha č. 3 – Zoznam a kontaktné údaje zmluvných servisných technikov
	4. príloha č. 4 – Elektronická verzia rozpočtu projektu v MS excel (na CD, DVD a pod.)
2. Táto zmluva je uzavretá jej podpisom oboma zmluvnými stranami a nadobúda účinnosť po splnení odkladacej podmienky, ktorá spočíva v tom že:
	1. dôjde k schváleniu procesu verejného obstarávania a

b) dôjde k zverejneniu zmluvy v zmysle platnej legislatívy.

V prípade neschválenia procesu verejného obstarávania poskytovateľom nenávratného finančného príspevku, si kupujúci vyhradzuje právo využiť inštitút odkladacej podmienky a následne zmluvu anulovať.

1. Zmluvu je možné meniť alebo dopĺňať len formou písomných dodatkov, obojstranne odsúhlasených oboma zmluvnými stranami.
2. Zmluva je vyhotovená a podpísaná v štyroch rovnopisoch, z ktorých po podpísaní obdrží Kupujúci dve a Predávajúci dve vyhotovenia.
3. Písomnosť zaslaná zmluvnou stranou na adresu druhej zmluvnej strany uvedenú v tejto zmluve alebo neskôr písomne oznámenú sa považuje za doručenú aj v prípade, ak adresát neprevezme zásielku ani do troch pracovných dní od jej uloženia na pošte, a to tretí deň od jej odoslania, alebo ak ju odmietne prevziať, a to dňom odmietnutia. Pokiaľ sa zmluvná strana v čase predpokladaného doručenia nezdržuje na adrese uvedenej v tejto zmluve, písomnosť sa považuje za doručenú dňom

odoslania.

1. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka zákon 513/1991 Zb. v znení neskorších predpisov a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.

7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.

1. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
2. Práva a povinnosti z tejto zmluvy prechádzajú aj na právnych nástupcov zmluvných strán.

za Predávajúceho za Kupujúceho

v.............................. dňa ................. v ........................... dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_